
บทคัดย่อ
	จากปัญหาการเสื่อมโทรมของแนวปะการัง ทำให้มีความจำเป็นในการพัฒนาฐานเพาะพันธุ์ปะการังอ่อน                                 ในระบบปิดที่มีประสิทธิภาพ และมีต้นทุนเหมาะสม เพื่อช่วยเพิ่มอัตราการรอดชีวิต ลดความเสี่ยงจากสภาพแวดล้อม          ที่ไม่เสถียร และสนับสนุนการฟื้นฟูทรัพยากรทางทะเลอย่างเป็นระบบ โครงงานนี้มีวัตถุประสงค์เพื่อพัฒนาฐานเพาะพันธุ์ปะการังอ่อนที่เหมาะสมต่อการใช้งาน และศึกษาคุณภาพน้ำทะเลที่เหมาะสมต่อการเจริญเติบโตของกล้าปะการังอ่อน  โดยมุ่งเน้นการออกแบบวัสดุที่มีความเหมาะสมทั้งด้านความแข็งแรง โครงสร้างความพรุน และความปลอดภัยต่อระบบนิเวศ มีการแบ่งการทดลองออกเป็น 2 ตอนดังนี้ ตอนที่ 1 ศึกษาอัตราส่วนในการพัฒนาฐานเพาะพันธุ์ปะการังอ่อน         ที่เหมาะสมของปูนซีเมนต์ เปลือกหอยนางรม และทราย ในอัตราส่วน 1:1:1,1:1:2 และ1:2:1 ผลการศึกษาพบว่า              อัตราส่วน 1:1:1 ให้สมบัติทางกายภาพเหมาะสมที่สุดต่อการคงตัวของวัสดุ จากนั้นเติมสารละลายกรดซิตริกความเข้มข้น 5% w/v ปริมาณ 0, 100, 200, 300, 400, 500 และ 1,000 µl  ศึกษาความเข้มข้น และปริมาณกรดซิตริกพบว่า                     การใช้กรดซิตริกความเข้มข้น 5% w/v ปริมาณ 400 µl ให้สมดุลด้านความพรุน ความแข็งแรง และค่า pH ที่เหมาะสมต่อการเพาะพันธุ์ โดยคุณภาพน้ำที่เพาะเลี้ยงมีความเสถียรตลอดระยะเวลา 3 เดือน ในตอนที่ 2 ทำการศึกษาคุณภาพน้ำทะเล และเปรียบเทียบประสิทธิภาพของฐานเพาะพันธุ์ที่พัฒนาขึ้นกับฐานเพาะพันธุ์ทั่วไป โดยใช้เทคนิค Segmentation for labelling ผลการทดลองพบว่า ฐานเพาะพันธุ์ที่พัฒนาขึ้นให้อัตราการรอดชีวิต และอัตราการเจริญเติบโตของปะการัง Actinodiscus sp. และ Pachyclavularia sp. สูงกว่าฐานเพาะพันธุ์ทั่วไปอย่างมีนัยสำคัญทางสถิติ แสดงให้เห็นว่าฐานเพาะพันธุ์ที่พัฒนาขึ้นร่วมกับการควบคุมคุณภาพน้ำที่เหมาะสมสามารถเพิ่มประสิทธิภาพในการเพาะพันธุ์ปะการังอ่อนได้ และมีศักยภาพในการประยุกต์ใช้ทั้งในเชิงพาณิชย์และการฟื้นฟูแนวปะการังอย่างยั่งยืน
คำสำคัญ: ฐานเพาะพันธุ์ปะการัง, ปะการังอ่อน, การเพาะพันธุ์ในระบบปิด, คุณภาพน้ำทะเล











1. บทนำ
ปัจจุบันการเปลี่ยนแปลงสภาพภูมิอากาศ                      ส่งผลกระทบต่อระบบนิเวศทางทะเลอย่างรุนแรง โดยเฉพาะปรากฏการณ์ปะการังฟอกขาว ในช่วง           3–5 ปีที่ผ่านมา แนวปะการังทั่วโลกได้รับความเสียหายมากกว่า 84% ซึ่งรุนแรงระดับโลก (NOAA, 2024)  สำหรับประเทศไทยเกิดปะการังฟอกขาว ตั้งแต่ปี                       พ.ศ. 2534 สาเหตุหลักจากอุณหภูมิของน้ำที่สูงขึ้น        จนทำให้ปะการัง และสาหร่ายซูแซนเทลลีที่อาศัยอยู่ร่วมกันเกิดความเครียด และลดจำนวนลง ส่งผลให้ปะการังสูญเสียสีสันจนกลายเป็นสีขาว
	แนวทางหนึ่งในการแก้ปัญหา คือการเพาะพันธุ์ปะการังอ่อนในระบบปิด ซึ่งสามารถควบคุมปัจจัยให้อยู่ในสภาพแวดล้อมที่เหมาะสมเพื่อเพิ่มอัตราการรอดชีวิต     และการเจริญเติบโตได้อย่างมีประสิทธิภาพ                      สำหรับปะการังอ่อนมีลักษณะโครงสร้างที่หลากหลาย สีสันสวยงามเป็นที่นิยมในตู้ปลาทะเล โดยการเพาะเลี้ยงจำเป็นต้องควบคุมคุณภาพน้ำ เช่น ความเค็ม pH อุณหภูมิ และสารอาหาร ให้อยู่ในช่วงเหมาะสม อย่างไรก็ตาม ฐานรองรับปะการังหรือ “ฐานแฟรก” ที่ผลิตจากปูนซีเมนต์ แม้มีความแข็งแรง และต้นทุนต่ำ แต่มี pH สูง คุณสมบัติไม่เหมาะสม  ซึ่งส่งผลกระทบต่อระบบ            ดังนั้น โครงงานนี้จึงมุ่งพัฒนาฐานเพาะพันธุ์ปะการังที่มีคุณสมบัติเหมาะสมในการเพาะเลี้ยง รวมถึงศึกษา  คุณภาพน้ำที่ส่งเสริมการเจริญเติบโตของปะการัง            เพื่อเป็นข้อมูลพื้นฐานในการพัฒนาอุตสาหกรรมฟาร์มปะการังเชิงพาณิชย์ และฟื้นฟูแนวปะการังธรรมชาติ         ในอนาคต
2. วิธีดำเนินการ
กระบวนการวิจัยถูกออกแบบอย่างเป็นระบบ โดยแบ่งการดำเนินงานออกเป็น 2 ส่วนหลัก ได้แก่            (1) การศึกษาอัตราส่วนวัสดุที่เหมาะสมในการพัฒนาฐานเพาะพันธุ์ปะการังอ่อนแบบไม่อาศัยเพศ  และ                   (2) การศึกษาคุณภาพน้ำทะเลที่ส่งเสริมการเจริญเติบโตและการเพาะพันธุ์ปะการังอ่อน
2.1 การศึกษาอัตราส่วนวัสดุที่เหมาะสมในการพัฒนาฐานเพาะพันธุ์ปะการังอ่อนแบบไม่อาศัยเพศ
นำเปลือกหอยนางรมอบที่อุณหภูมิ 130 °C  เป็นเวลา 3 ชั่วโมง จากนั้นเตรียมสารละลายกรดซิตริกความเข้มข้น 5% w/v โดยกำหนดส่วนผสมออกเป็น               3 สูตร ได้แก่ ปูนซีเมนต์ เปลือกหอยนางรม และทราย  (1:1:1), (1:1:2) และ(1:2:1) เติมสารละลายกรดซิตริก             ปริมาณ (0, 100, 200, 300, 400, 500 และ1,000 µl) ผสมวัสดุทั้งหมดเข้าด้วยกันตามอัตราส่วนที่กำหนด          เทลงในแม่พิมพ์ แล้วปล่อยให้แห้งสนิทในอุณหภูมิห้องอย่างน้อย 24 ชั่วโมง 
จากนั้นประเมินประสิทธิภาพ 3 ด้าน                   ได้แก่ (1) การวัดค่า pH ด้วยเครื่อง pH meter              (2) การตรวจสอบลักษณะโครงสร้างรูพรุนของแต่ละสูตร ที่พัฒนาขึ้นด้วยกล้อง Stereo Microscope และ             (3) การทดสอบ ความแข็งแรงของวัสดุด้วยเครื่อง   Tensile strength tester วิเคราะห์คุณสมบัติทุกด้านแล้วคัดเลือกฐานที่มีคุณสมบัติ และประสิทธิภาพสูงสุด             ในการนำไปใช้เพาะเลี้ยงปะการังอ่อนในขั้นตอนถัดไป
2.2 การศึกษาคุณภาพน้ำทะเลที่ส่งเสริม         การเจริญเติบโตและการเพาะพันธุ์ปะการังอ่อน
การเพาะเลี้ยงปะการัง เริ่มจากเตรียมตู้        สำหรับเลี้ยง จากนั้นเตรียมโคโลนีปะการังอ่อน 2 ชนิด คือ Actinodiscus sp. และ Pachyclavularia sp. จากนั้น นำชิ้นส่วนปะการังยึดติดกับฐานเพาะพันธุ์ที่พัฒนาขึ้น และในระหว่างการทดลองทำการควบคุมคุณภาพ             น้ำทะเลให้อยู่ในช่วงที่เหมาะสม กำหนด ค่าอุณหภูมิ           26–28 °C / ค่าความเค็ม 1.023–1.025 SG /pH 7.8–8.3 / DO 3–5 mg/L / ความเป็นด่าง 8–12 dKH /ไนเตรต 1–10 ppm / ฟอสเฟต 0.01–0.03 ppm / แมกนีเซียม 1,200–1,400 ppm และแคลเซียม 380–450 ppm          แล้วตรวจวัด และบันทึกค่าพารามิเตอร์ทุกสัปดาห์ระยะเวลา 12 สัปดาห์
จากนั้นประเมินการเจริญเติบโต และการรอดชีวิตของปะการังจากการบันทึกผล และวิเคราะห์ภาพ ด้วยเทคนิค Segmentation for labeling
3. ผลการทดลอง
ตอนที่ 1 การศึกษาอัตราส่วนวัสดุที่เหมาะสมใน                การพัฒนาฐานเพาะเลี้ยงเพาะพันธุ์ปะการังอ่อน
	1.1 อัตราส่วนผสมต่อสมบัติทางกายภาพ
ตารางที่ 1 อัตราส่วนที่มีผลต่อสมบัติทางกายภาพ
	สูตร
	ลักษณะกายภาพ
	ลักษณะของฐาน

	1:1:1
	สามารถคงรูปได้
ผิวสัมผัสหยาบ
	[image: รูปภาพประกอบด้วย พื้น, ในร่ม, พื้นผิว, อาหาร

เนื้อหาที่สร้างโดย AI อาจไม่ถูกต้อง]

	1:1:2
	สามารถคงรูปได้
ผิวสัมผัสเรียบ
	[image: รูปภาพประกอบด้วย พื้น, สีเทา

เนื้อหาที่สร้างโดย AI อาจไม่ถูกต้อง]

	1:2:1
	ไม่สามารถคงรูปได้
	[image: รูปภาพประกอบด้วย แร่, หิน, พื้น

เนื้อหาที่สร้างโดย AI อาจไม่ถูกต้อง]


* สูตรปูนซีเมนต์ : เปลือกหอยนางรม : ทราย
		จากตารางที่ 1 ผลการศึกษาสมบัติทางกายภาพของวัสดุในอัตราส่วนผสมที่แตกต่างกัน พบว่า สูตร 1:1:1 และ 1:1:2 สามารถคงรูปได้ โดยสูตร 1:1:1 มีผิวสัมผัสหยาบ ส่วนสูตร 1:1:2 มีผิวสัมผัสเรียบ ขณะที่สูตร 1:2:1 ไม่สามารถคงรูปได้
ตารางที่ 2 ปริมาณกรดซิตริกต่อสมบัติทางกายภาพ
	กรดซิตริก (µl)
	ลักษณะทางกายภาพ

	0
	คงรูปได้ ผิวสัมผัสเรียบ

	100
	คงรูปได้ ผิวสัมผัสเรียบ

	200
	คงรูปได้ ผิวสัมผัสเรียบ

	300
	คงรูปได้ ผิวสัมผัสหยาบ

	400
	คงรูปได้ ผิวสัมผัสหยาบ

	500
	ไม่สามารถคงรูปได้

	1,000
	ไม่สามารถคงรูปได้


		จากตารางที่ 2 ผลการศึกษาปริมาณกรดซิตริกความเข้มข้น 5% w/v ที่เติมลงในฐานเพาะพันธุ์อัตราส่วน 1:1:1 พบว่า การเติมกรดซิตริกปริมาณ 0, 100 และ           200 µl ฐานเพาะพันธุ์สามารถคงรูปได้ และมีผิวสัมผัสเรียบ ขณะที่การเติม 300 และ 400 µl ฐานเพาะพันธุ์สามารถคงรูปได้และมีผิวสัมผัสหยาบ ส่วนการเติม 500 และ 1,000 µl ฐานเพาะพันธุ์ไม่สามารถคงรูปได้                  
	ดังนั้นจึงคัดเลือกอัตราส่วน 1:1:1 ร่วมกับกรดซิตริก 300 และ 400 µl นำไปใช้ในการทดลองขั้นตอนถัดไป            		1.2 ค่า pH ของน้ำที่แช่ฐานเพาะพันธุ์ 
ตารางที่ 3 ปริมาณกรดซิตริกที่ส่งผลต่อค่า pH ของน้ำ           ที่แช่ฐานเพาะพันธุ์
	ค่า pH 
น้ำแช่ฐาน (วัน)
	ปริมาณกรดซิตริก (µl)

	
	300
	400

	7
	12.01+0.03
	11.60+0.03

	14
	10.24+0.63
	 9.40+0.49

	21
	 9.09+0.40
	8.91+0.31

	28
	 8.21+0.11
	7.50+0.38


จากตารางที่ 3 พบว่า ค่า pH ของน้ำที่แช่        ฐานเพาะพันธุ์ทั้งสองสูตรลดลงตามระยะเวลาการแช่       โดยฐานเพาะพันธุ์ที่เติมกรดซิตริก 300 µl มีค่า pH           สูงกว่าฐานเพาะพันธุ์ที่เติมกรดซิตริก 400 µl                       ในทุกช่วงเวลาที่ศึกษา
1.3 ความพรุนของฐานเพาะพันธุ์
ตารางที่ 4 ปริมาณกรดซิตริกต่ออนุภาครูพรุน
	กรดซิตริก (µl) 
	อนุภาครูพรุนเฉลี่ยฐาน (µm)

	300
	5435.66a±72.49

	400 
	  5873.90b±182.82


* ค่าที่ตัวอักษรต่างกันจะแตกต่างกันอย่าง มีนัยสำคัญทางสถิติ
จากตารางที่ 4 ผลการวัดขนาดอนุภาครูพรุนด้วย Stereo Microscope พบว่า ฐานเพาะพันธุ์ที่เติม     กรดซิตริกความเข้มข้น 5% w/v ปริมาณ 400 µl                  มีขนาดอนุภาครูพรุนเฉลี่ย 5873.90 ± 182.82 µm ขณะที่ฐานเพาะพันธุ์ที่เติมกรดซิตริกปริมาณ 300 µl มีขนาดอนุภาครูพรุนเฉลี่ยต่ำกว่า โดยทั้งสองสูตรมีความแตกต่างกันอย่างมีนัยสำคัญทางสถิติที่ระดับ 0.05             (p < 0.05)
[image: รูปภาพประกอบด้วย สีเทา, ผ้า

ภาพที่ 1 อนุภาครูพรุน (กรดซิตริก 300 และ 400 µl)
1.4 ความแข็งแรงของฐานเพาะพันธุ์
ตารางที่ 5 ปริมาณกรดซิตริกต่อความแข็งแรงฐาน
	กรดซิตริก (µl)
	กำลังอัดเฉลี่ย (kg/cm²)

	300
	1.91a±0.02

	400
	1.87b±0.03


* ค่าที่ตัวอักษรต่างกันจะแตกต่างกันอย่าง มีนัยสำคัญทางสถิติ
จากตารางที่ 5 ทดสอบกําลังแรงอัดโดยใช้ Tensile strength tester พบว่า ฐานที่ใช้กรดซิตริก         5% w/v ปริมาณ 300 µl มีค่ากําลังแรงอัดเฉลี่ยสูงสุด             คือ 1.91+0.02 kg/cm² รองลงมา 400 µl มีค่าเท่ากับ 1.87±0.03 kg/cm² ซึ่งค่าดังกล่าวแตกต่างกัน            อย่างมีนัยสำคัญทางสถิติที่ .05 (p = .038)
ตอนที่ 2 การศึกษาคุณภาพน้ำทะเลที่เหมาะสม
2.1 ค่าพารามิเตอร์น้ำที่ใช้ในการเพาะพันธุ์
ตารางที่ 6 พารามิเตอร์น้ำที่ใช้ในการเพาะพันธุ์ปะการัง
	พารามิเตอร์
	ระยะเวลา (เดือน)

	
	1
	2
	3

	อุณหภูมิ (°C)
	25.76
±0.23
	25.70
±0.26
	25.87
±0.27

	pH
	8.51
±0.15
	8.59
±0.05
	8.54
±0.01

	Alk (mg/L)
	9.73
±0.94
	10.42
±0.63
	9.91
±1.07

	ความเค็ม(SG)
	1.024
±0.01
	1.024
±0.01
	1.024
±0.01

	DO (mg/L)
	3.51
±0.49
	3.23
±0.30
	3.16
±0.32

	ไนเตรต (ppm)
	0.28
±0.08
	0.36
±0.28
	0.23
±0.15

	ฟอสเฟต (ppm)
	0.34
±0.08
	0.29
±0.11
	0.57
±0.05

	แมกนีเซียม (ppm)
	1392.00
±231.93
	1467.5
±264.61
	1058
±111.53

	แคลเซียม (ppm)
	377.20
±123.36
	493.4
±58.92
	342.8
±121.69


จากตารางที่ 6 พบว่า ค่าพารามิเตอร์น้ำ        ตลอด 3 เดือนมีความคงที่ และอยู่ในช่วงเหมาะสม              ในการเลี้ยงปะการังอ่อน (NOAA, 2019)                              ดังนั้นระบบเลี้ยงที่มีคุณภาพน้ำเหมาะสมสามารถส่งเสริม         การเจริญเติบโตได้อย่างมีประสิทธิภาพ
2.2 เปรียบเทียบประสิทธิภาพการเพาะพันธุ์ของฐานที่พัฒนาขึ้นกับฐานทั่วไป
1) อัตราการรอดชีวิตของปะการังอ่อน
จากการทดลอง พบว่า ฐานที่พัฒนาขึ้นให้       อัตราการรอดชีวิตสูงกว่าฐานทั่วไปทั้งใน Actinodiscus (80% เทียบกับ 73.33%) และ Pachyclavularia sp. (93.33% เทียบกับ 86.67%) แสดงถึงความเหมาะสมของฐานเพาะพันธุ์ปะการัง
[image: รูปภาพประกอบด้วย ข้อความ, ภาพหน้าจอ, ซอฟต์แวร์, จำนวน

ภาพที่ 2 อัตราการรอดชีวิต                                          
2) ความยาวและอัตราการเจริญเติบโต                    ระยะเวลา 3 เดือน ปะการังมีขนาดเริ่มต้นคือ 5 mm. 
ตารางที่ 7 ความยาวของปะการัง Actinodiscus sp.
	ชนิดฐานเพาะพันธุ์
	ความยาวที่เพิ่มขึ้น (mm.)
	อัตราการเติบโต(mm./เดือน)

	ทั่วไป
	2.94±0.43
	0.98b±0.14

	พัฒนาขึ้น
	3.61±0.47
	1.20a±0.16


* ค่าที่ตัวอักษรต่างกันจะแตกต่างกันอย่าง มีนัยสำคัญทางสถิติ
 	จากตารางที่ 7 พบว่า ฐานที่พัฒนาขึ้นมีอัตราการเติบโตสูงกว่าฐานทั่วไป คือ 1.20±0.16mm/เดือน ขณะที่ฐานทั่วไปมีค่า 0.98±0.14mm/เดือนซึ่งค่าดังกล่าวแตกต่างกันอย่างมีนัยสำคัญทางสถิติ ที่ .05 (p < 0.05)  
ตารางที่ 8 ความยาวปะการัง Pachyclavularia sp. 
	ชนิดฐานเพาะพันธุ์
	ความยาว
เพิ่มขึ้น (mm.)
	อัตราการเติบโต(mm./เดือน)

	ทั่วไป
	1.57±0.34
	0.52b±0.11

	พัฒนาขึ้น
	2.61±0.41
	0.87a±0.14


* ค่าที่ตัวอักษรต่างกันจะแตกต่างกันอย่าง มีนัยสำคัญทางสถิติ
จากตารางที่ 8 พบว่า ฐานที่พัฒนาขึ้นมีอัตราการเจริญเติบโตเฉลี่ยสูงกว่าฐานทั่วไป คือ                 0.87±0.14 mm/เดือน ขณะที่ฐานทั่วไปมีค่าการเจริญเติบโต 0.52±0.11 mm/เดือน ซึ่งค่าดังกล่าวแตกต่างกัน อย่างมีนัยสำคัญทางสถิติที่ .05 (p < 0.05)            4. สรุปและอภิปรายผล
	4.1 อภิปรายผลการทดลอง
	ตอนที่ 1 การศึกษาอัตราส่วนส่วนผสมของวัสดุที่ส่งผลต่อสมบัติทางกายภาพของวัสดุ	
จากการทดสอบอัตราส่วนผสมต่อสมบัติทางกายภาพพบว่า ปูนซีเมนต์:เปลือกหอยนางรม: ทราย อัตราส่วนที่ 1:1:1 ให้คุณสมบัติดีที่สุด โดยเนื้อวัสดุ           คงรูปได้ และมีผิวสัมผัสหยาบเอื้อต่อการยึดเกาะ           ขณะที่อัตราส่วนอื่น ๆ มีผิวสัมผัสเรียบ และไม่สามารถ      คงรูปได้ ดังนั้นจึงเลือกอัตราส่วนนี้ทดลองในขั้นตอนถัดไป
จากการเติมกรดซิตริกเข้มข้น 5% w/v                    ที่อัตราส่วน 1:1:1 ในปริมาณต่างกัน พบว่า                           การเติมกรดซิตริกปริมาณ 300 และ 400 µl ทำให้วัสดุสามารถคงรูปได้ และมีผิวสัมผัสหยาบ เมื่อพิจารณาการเพิ่มปริมาณกรดซิตริกจาก 300 เป็น 400 µl                        ฐานเพาะพันธุ์มีความพรุนเพิ่มขึ้น ขณะที่ค่า pH ของน้ำที่แช่ฐาน และค่ากำลังแรงอัดมีแนวโน้มลดลง แสดงให้เห็นว่าปริมาณกรดซิตริกมีผลต่อโครงสร้างของฐานเพาะพันธุ์ทั้งด้านความพรุน ความแข็งแรง และคุณสมบัติทางเคมี            แม้ว่าการเติมกรดซิตริกปริมาณ 300 µl จะให้ค่ากำลังแรงอัดสูงกว่า แต่การเติมปริมาณ 400 µl ให้ความพรุนและลดค่า pH ได้มากกว่า ซึ่งเป็นลักษณะที่เอื้อต่อ          การเจริญเติบโตของปะการังอ่อน จึงเลือกสูตรดังกล่าวไปใช้ทดลองในขั้นตอนถัดไป
	ตอนที่ 2 การศึกษาคุณภาพน้ำทะเลที่เหมาะสมต่อการเจริญเติบโตของกล้าปะการังอ่อน
จากการทดสอบการเพาะเลี้ยงปะการังอ่อนโดยวัดค่าพารามิเตอร์น้ำตลอด 3 เดือนพบว่า ค่าพารามิเตอร์มีความคงที่ และอยู่ในช่วงที่เหมาะสมต่อการเลี้ยงปะการัง โดยอุณหภูมิ ความเค็ม และค่า pH มีความเสถียร ค่า DO ไนเตรต ฟอสเฟต แคลเซียม และแมกนีเซียม มีความคงที่ อยู่ในช่วงเหมาะสมในการเลี้ยงปะการังอ่อน และ             ฐานเพาะพันธุ์ปะการังอ่อนที่พัฒนาขึ้นให้อัตราการรอดชีวิต และการเจริญเติบโต  สูงกว่าฐานทั่วไปทั้งใน  ปะการังชนิด Actinodiscus และ Pachyclavularia sp. 
	4.2 สรุปผลการทดลอง
จากการศึกษาอัตราส่วนเพื่อพัฒนาฐานเพาะพันธุ์ปะการังอ่อน พบว่า อัตราส่วนปูนซีเมนต์: เปลือกหอยนางรม:ทราย เท่ากับ 1:1:1 ให้คุณสมบัติทางกายภาพที่เหมาะสม โดยสามารถคงรูปได้ และมีผิวสัมผัสหยาบ สำหรับการเติมกรดซิตริกความเข้มข้น 5% w/v พบว่า ปริมาณ 400 µl ให้ค่าความพรุนสูงกว่า ขณะที่ปริมาณ 300 µl ให้ค่ากำลังแรงอัดสูงกว่า เมื่อพิจารณาร่วมกันทั้งด้านความพรุน ค่า pH และความแข็งแรง              จึงสรุปได้ว่า สูตรอัตราส่วน 1:1:1 ร่วมกับการเติม           กรดซิตริกความเข้มข้น 5% w/v ปริมาณ 400 µl        เป็นสูตรที่เหมาะสมสำหรับการพัฒนาฐานเพาะพันธุ์ปะการังอ่อน และการนำไปใช้ในการศึกษาขั้นตอนต่อไป 
จากการศึกษาคุณภาพน้ำระยะเวลา 3 เดือน พบว่า ค่าพารามิเตอร์คุณภาพน้ำมีความคงที่ และ          อยู่ในช่วงที่เหมาะสมต่อการเลี้ยงปะการัง โดยอุณหภูมิ ความเค็ม pH มีความเสถียร ค่า DO ไนเตรต และฟอสเฟตอยู่ในระดับต่ำไม่ก่อให้เกิดความเครียด ขณะที่ค่าแคลเซียม และแมกนีเซียมสนับสนุนการสร้างโครงสร้างของปะการัง นอกจากนี้ฐานที่พัฒนาขึ้นยังให้อัตราการรอดชีวิต              อัตราการเจริญเติบโตสูงกว่าฐานทั่วไปอย่างมีนัยสำคัญทางสถิติ แสดงถึงศักยภาพในการนำไปประยุกต์ใช้             เพื่อการเพาะเลี้ยงเชิงพาณิชย์  และการอนุรักษ์          ปะการังอ่อนอย่างยั่งยืน
ข้อเสนอแนะ
	ควรมีการทดสอบกับปะการังชนิดอื่นเพิ่มเติม เพื่อศึกษาปัจจัยต่างๆที่อาจส่งผลต่อประสิทธิภาพต่อ            ฐานเพาะพันธุ์ปะการัง การเจริญเติบโต และอัตราการรอดตายของปะการัง ทั้งนี้ควรใช้เครื่องมือที่แม่นยำ และ          มีความรอบคอบ ละเอียด แม่นยำ ในการเพราะเลี้ยงปะการังในระบบปิด 

